Document ID: 32000R1478

Neuvoston asetus (EY) N:o 1478/2000,
annettu 19 päivänä kesäkuuta 2000,
euron ja euron käyttöön ottavien jäsenvaltioiden valuuttojen välisistä muuntokursseista annetun asetuksen (EY) N:o 2866/98 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen ja erityisesti sen 123 artiklan 5 kohdan,
ottaa huomioon komission ehdotuksen,
ottaa huomioon Euroopan keskuspankin lausunnon(1),
sekä katsoo seuraavaa:
(1) Euron ja euron käyttöön otettavien jäsenvaltioden valuuttojen välisistä muuntokursseista 31 päivänä joulukuuta 1998 annetussa neuvoston asetuksessa (EY) N:o 2866/98(2) määrätään muuntokurssit 1 päivästä tammikuuta 1999 alkaen euron käyttöönotosta 3 päivänä toukokuuta 1998 annetun neuvoston asetuksen (EY) N:o 974/98(3) mukaisesti.
(2) Perustamissopimuksen 121 artiklan 4 kohdan mukaisesti 3 päivänä toukokuuta 1998 tehdyssä neuvoston päätöksessä 98/317/EY(4) säädettiin, että Kreikka ei täyttänyt yhtenäisvaluutan käyttöönottamiseksi vaadittavia edellytyksiä.
(3) Perustamissopimuksen 122 artiklan 2 kohdan mukaisesti yhtenäisvaluutan käyttöönottamisesta Kreikassa 1 päivänä tammikuuta 2001 19 päivänä kesäkuuta 2000 tehdyn neuvoston päätöksen 2000/427/EY(5) mukaisesti Kreikka täyttää nyt yhtenäisvaluutan käyttöönottamiseksi vaadittavat edellytykset ja Kreikkaa koskeva poikkeus olisi kumottava 1 päivästä tammikuuta 2001.
(4) Euron käyttöönotto Kreikassa edellyttää euron ja drakman välisen muuntokurssin vahvistamista,
ON ANTANUT TÄMÄN ASETUKSEN:
1 artikla
Lisätään asetuksen (EY) N:o 2866/98 1 artiklan muuntokurssiluetteloon Saksan markan ja Espanjan pesetan väliin seuraava:"= 340,750 Kreikan drakmaa".
2 artikla
Tämä asetus tulee voimaan 1 päivänä tammikuuta 2001.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Santa Maria da Feirassa 19 päivänä kesäkuuta 2000.
Neuvoston puolesta
Puheenjohtaja
J. Pina Moura
(1) Lausunto annettu 16. kesäkuuta 2000 (ei vielä julkaistu virallisessa lehdessä).
(2) EYVL L 359, 31.12.1998, s. 1.
(3) EYVL L 139, 11.5.1998, s. 1.
(4) EYVL L 139, 11.5.1998, s. 30.
(5) Ks. tämän virallisen lehden sivu 19.

Labels: 2
18